CELEX: 62009CN0043
Language: bg
Date: 2009-01-29 00:00:00
Title: Дело C-43/09 P: Жалба, подадена на 29 януари 2009 г. от Република Гърция срещу решението, постановено от Първоинстанционния съд (осми състав) на 19 ноември 2008 г. по дело Република Гърция/Комисия на Европейските общности (T-404/05)

21.3.2009   
            
            
               BG
            
            
               Официален вестник на Европейския съюз
            
            
               C 69/29
            
         Жалба, подадена на 29 януари 2009 г. от Република Гърция срещу решението, постановено от Първоинстанционния съд (осми състав) на 19 ноември 2008 г. по дело Република Гърция/Комисия на Европейските общности (T-404/05)
   (Дело C-43/09 P)
   (2009/C 69/53)
   Език на производството: гръцки
   Страни
   
      Жалбоподател: Република Гърция (представители: Charalambos Méïdanis и M. Tassopoulou)
   
      Друга страна в производството: Комисия на Европейските общности
   Искания на жалбоподателя
   
               —
            
            
               да се уважи настоящата жалба и тя да се обяви за основателна;
            
         
               —
            
            
               да се отмени решението, постановено от Първоинстанционния съд на Европейските общности на 19 ноември 2008 г. по дело Република Гърция /Комисия на Европейските общности (T-404/05), което е предмет на настоящата жалба в нейната цялост;
            
         
               —
            
            
               да се осъди ответникът да заплати съдебните разноски
            
         Правни основания и основни доводи
   В решението си от 19 ноември 2008 г., което е предмет на настоящата жалба, Първоинстанционния съд на Европейските общности отхвърля жалбата в нейната цялост.
   В подкрепа на жалбата срещу посоченото решение Република Гърция изтъква три правни основания.
   Като първо правно основание жалбоподателят изтъква, че Първоинстанционният съде дал неправилно тълкуване и неправилно е приложил общностното право по въпроса за правомощието ratione temporis на Комисията да наложи разглежданата финансова корекция и че неговото решение съдържа противоречиви мотиви.
   Второто правно основание се основава на довода, съгласно който той е дал неправилно тълкуване и неправилно е приложил общностното право по отношение на нарушението на принципа за забрана на обратното действие във връзка със спазването на мерките за публикуване и в този смисъл мотивите на неговото решение са противоречиви.
   Третото правно основание се основава на обстоятелството, че не е спазен принципът на пропорционалност на общностното право.